CELEX: 32006D0521
Language: sk
Date: 2006-07-25 00:00:00
Title: 2006/521/ES: Rozhodnutie Komisie z  25. júla 2006 , ktorým sa menia a dopĺňajú rozhodnutia 2005/692/ES, 2005/733/ES a 2006/7/ES, pokiaľ ide o určité ochranné opatrenia v súvislosti s vysokopatogénnou vtáčou chrípkou  [oznámené pod číslom K(2006) 3302]   (Text s významom pre EHP)

27.7.2006   
            
            
               SK
            
            
               Úradný vestník Európskej únie
            
            
               L 205/26
            
         ROZHODNUTIE KOMISIE
   z 25. júla 2006,
   ktorým sa menia a dopĺňajú rozhodnutia 2005/692/ES, 2005/733/ES a 2006/7/ES, pokiaľ ide o určité ochranné opatrenia v súvislosti s vysokopatogénnou vtáčou chrípkou
   [oznámené pod číslom K(2006) 3302]
   (Text s významom pre EHP)
   (2006/521/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/496/EHS z 15. júla 1991 stanovujúcu princípy, ktoré sa týkajú organizácie veterinárnych kontrol zvierat vstupujúcich do Spoločenstva z tretích krajín, a ktorou sa menia a dopĺňajú smernice 89/662/EHS, 90/425/EHS a 90/675/EHS (1), a najmä na jej článok 18 ods. 7,
   so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (2), a najmä na jej článok 22 ods. 6,
   keďže:
   
               (1)
            
            
               Z dôvodu výskytu ohniska vtáčej chrípky spôsobenej vysokopatogénnym vírusovým kmeňom H5N1 začiatkom decembra 2003 v juhovýchodnej Ázii Komisia prijala niekoľko ochranných opatrení v súvislosti s vtáčou chrípkou. Išlo najmä o rozhodnutie Komisie 2005/692/ES zo 6. októbra 2005 o určitých ochranných opatreniach v súvislosti s vtáčou chrípkou v niekoľkých tretích krajinách (3), rozhodnutie Komisie 2005/733/ES z 19. októbra 2005, pokiaľ ide o určité ochranné opatrenia v súvislosti s podozrením na vysoko patogénnu vtáčiu chrípku v Turecku, ktorým sa zrušuje rozhodnutie 2005/705/ES (4), a rozhodnutie Komisie 2006/7/ES z 9. januára 2006 o určitých ochranných opatreniach v súvislosti s dovozom peria z určitých tretích štátov (5).
            
         
               (2)
            
            
               V rozhodnutí Komisie 2005/759/ES z 27. októbra 2005, ktoré sa týka určitých ochranných opatrení v súvislosti s vysoko patogénnou vtáčou chrípkou v určitých tretích krajinách a premiestňovaním vtákov z tretích krajín v sprievode ich majiteľov (6), a v rozhodnutí Komisie 2005/760/ES z 27. októbra 2005, ktoré sa týka určitých ochranných opatrení na dovoz vtákov chovaných v zajatí v súvislosti s vysokopatogénnou vtáčou chrípkou v určitých tretích krajinách (7), sú stanovené určité ochranné opatrenia v súvislosti s dovozom nespracovaného peria, iných vtákov ako hydina a vtákov v sprievode ich majiteľov z tretích krajín.
            
         
               (3)
            
            
               V záujme prehľadnosti a transparentnosti právnych predpisov by sa mali vypustiť ustanovenia rozhodnutia 2005/692/ES týkajúce sa dovozu uvedených komodít. Okrem toho je vhodné vypustiť všetky odkazy na dovoz výrobkov vyrobených pred 1. januárom 2004 vzhľadom na to, že tieto výrobky boli skladované v chladiarenskom zariadení viac ako dva roky a väčšina zásob by mala byť už v súčasnosti vyčerpaná. Aby sa podnikateľským subjektom poskytol dostatočný čas na zlikvidovanie prípadných zvyškových zásob, ustanoví sa prechodné obdobie.
            
         
               (4)
            
            
               Platnosť rozhodnutia 2005/692/ES sa končí 30. septembra 2006. Keďže sa však v juhovýchodnej Ázii a v Číne aj naďalej vyskytujú ohniská ázijského kmeňa vírusu vtáčej chrípky, je vhodné predĺžiť obdobie uplatňovania uvedeného rozhodnutia do 31. decembra 2007.
            
         
               (5)
            
            
               Platnosť rozhodnutia 2005/733/ES sa končí 31. júla 2006. V dotknutej oblasti sa však stále vyskytujú ohniská ázijského kmeňa vírusu vtáčej chrípky. Preto je vhodné predĺžiť obdobie uplatňovania uvedeného rozhodnutia do 31. decembra 2006.
            
         
               (6)
            
            
               V záujme prehľadnosti právnych predpisov Spoločenstva by sa mal názov rozhodnutia 2006/7/ES mierne zmeniť tak, aby bolo zrejmé, že sa vzťahuje na všetky tretie krajiny.
            
         
               (7)
            
            
               Od prijatia rozhodnutia 2006/7/ES Komisia vykonáva revíziu platných trvalých opatrení Spoločenstva týkajúcich sa dovozu peria, a to predovšetkým príslušných ustanovení týkajúcich sa podmienok dovozu nespracovaného peria stanovených v kapitole VIII prílohy VIII k nariadeniu Európskeho parlamentu a Rady (ES) č. 1774/2002 z 3. októbra 2002, ktorým sa stanovujú zdravotné predpisy týkajúce sa živočíšnych vedľajších produktov neurčených pre ľudskú spotrebu (8). Tento legislatívny proces však stále prebieha.
            
         
               (8)
            
            
               Platnosť rozhodnutia 2006/7/ES sa končí 31. júla 2006. V súčasnom období sa však v niekoľkých tretích krajinách na rôznych kontinentoch niekoľkokrát potvrdil výskyt nových prípadov vtáčej chrípky v kŕdľoch hydiny, ako aj u voľne žijúcich vtákov. Obdobie uplatňovania uvedeného rozhodnutia by sa preto malo predĺžiť do 31. decembra 2006.
            
         
               (9)
            
            
               Rozhodnutia 2005/692/ES, 2005/733/ES a 2006/7/ES by sa preto mali zodpovedajúcim spôsobom zmeniť a doplniť.
            
         
               (10)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rozhodnutie 2005/692/ES sa mení a dopĺňa takto:
   
               1.
            
            
               V článku 1 sa vypúšťajú odseky 2 a 3.
            
         
               2.
            
            
               Článok 4 sa vypúšťa.
            
         
               3.
            
            
               V článku 7 sa dátum „30. septembra 2006“ nahrádza dátumom „31. decembra 2007“.
            
         Článok 2
   V článku 6 rozhodnutia 2005/733/ES sa dátum „31. júla 2006“ nahrádza dátumom „31. decembra 2006“.
   Článok 3
   Rozhodnutie 2006/7/ES sa mení a dopĺňa takto:
   
               1.
            
            
               Názov sa nahrádza takto:
               „Rozhodnutie Komisie 2006/7/ES z 9. januára 2006 o určitých ochranných opatreniach v súvislosti s dovozom peria z tretích krajín“
            
         
               2.
            
            
               V článku 4 sa dátum „31. júla 2006“ nahrádza dátumom „31. decembra 2006“.
            
         Článok 4
   Členské štáty bezodkladne prijmú opatrenia potrebné na dosiahnutie súladu s týmto rozhodnutím a dané opatrenia uverejnia. Bezodkladne o tom informujú Komisiu.
   Článok 5
   Toto rozhodnutie sa uplatňuje od 27. júla 2006.
   Článok 1 ods. 1 sa uplatňuje od 1. októbra 2006.
   Článok 6
   Toto rozhodnutie je určené členským štátom.
   
      V Bruseli 25. júla 2006
      
         
            Za Komisiu
         
         Markos KYPRIANOU
         
            člen Komisie
         
      
   
   
      (1)  Ú. v. ES L 268, 24.9.1991, s. 56. Smernica naposledy zmenená a doplnená Aktom o pristúpení z roku 2003.
   
      (2)  Ú. v. ES L 24, 30.1.1998, s. 9. Smernica naposledy zmenená a doplnená nariadením Európskeho parlamentu a Rady (ES) č. 882/2004 (Ú. v. EÚ L 165, 30.4.2004, s. 1).
   
      (3)  Ú. v. EÚ L 263, 8.10.2005, s. 20.
   
      (4)  Ú. v. EÚ L 274, 20.10.2005, s. 102. Rozhodnutie zmenené a doplnené rozhodnutím 2006/321/ES (Ú. v. EÚ L 118, 3.5.2006, s. 18).
   
      (5)  Ú. v. EÚ L 5, 10.1.2006, s. 17. Rozhodnutie zmenené a doplnené rozhodnutím 2006/183/ES (Ú. v. EÚ L 65, 7.3.2006, s. 49).
   
      (6)  Ú. v. EÚ L 285, 28.10.2005, s. 52. Rozhodnutie naposledy zmenené a doplnené rozhodnutím 2006/405/ES (Ú. v. EÚ L 158, 10.6.2006, s. 14).
   
      (7)  Ú. v. EÚ L 285, 28.10.2005, s. 60. Rozhodnutie naposledy zmenené a doplnené rozhodnutím 2006/405/ES.
   
      (8)  Ú. v. ES L 273, 10.10.2002, s. 1. Nariadenie naposledy zmenené a doplnené nariadením Komisie (ES) č. 208/2006 (Ú. v. EÚ L 36, 8.2.2006, s. 25).